CELEX: 62011CN0333
Language: et
Date: 2011-06-30 00:00:00
Title: Kohtuasi C-333/11: Eelotsusetaotlus, mille on esitanud Hof van Cassatie van België (Belgia) 30. juunil 2011 — Koninklijke Federatie van Belgische Transporteurs en Logistiek Dienstverleners (Febetra) versus Belgia riik

10.9.2011   
            
            
               ET
            
            
               Euroopa Liidu Teataja
            
            
               C 269/31
            
         Eelotsusetaotlus, mille on esitanud Hof van Cassatie van België (Belgia) 30. juunil 2011 — Koninklijke Federatie van Belgische Transporteurs en Logistiek Dienstverleners (Febetra) versus Belgia riik
   (Kohtuasi C-333/11)
   2011/C 269/60
   Kohtumenetluse keel: hollandi
   
      Eelotsusetaotluse esitanud kohus
   
   Hof van Cassatie van België
   
      Põhikohtuasja pooled
   
   
      Hagejad: Koninklijke Federatie van Belgische Transporteurs en Logistiek Dienstverleners (Febetra)
   
      Kostja: Belgia riik
   
      Eelotsuse küsimused
   
   
               1.
            
            
               Kas TIR-konventsiooni artiklit 37 ja komisjoni 2. juuli 1993. aasta määruse (EMÜ) nr 2454/93 (1), millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik, artikli 454 lõike 3 teist lõiku tuleb tõlgendada nii, et liikmesriiki, kus tuvastati eeskirjade rikkumine või eiramine, käsitatakse selle koha ametliku tuvastamise puudumise korral, kus rikkumine toime pandi, ja juhul kui garantiiasutus ei esita ettenähtud tähtaja jooksul vastupidist tõendit, liikmesriigina, kus rikkumine aset leidis, ning seda ka juhul, kui TIR-märkmiku aktsepteerimise ja kaupadele tollitõkendi paigutamise koha abil saab ilma põhjalikuma uurimiseta välja selgitada, millise ühenduse välispiiril asuva liikmesriigi kaudu kaubad ebaseaduslikult ühendusse toodi?
            
         
               2.
            
            
               Juhul kui esimesele küsimusele vastatakse eitavalt, kas siis tuleb neidsamu artikleid koosmõjus nõukogu 25. veebruari 1992. aasta direktiivi 92/12/EMÜ (2) aktsiisiga maksustatava kauba üldise korralduse ja selle kauba valdamise, liikumise ning järelevalve kohta artikli 6 lõikega 1 ja artikli 7 lõikega 1 tõlgendada nii, et ühenduse välispiiril asuval liikmesriigil, kuhu kaubad ebaseaduslikult toodi, on ka sel juhul õigus aktsiisi sisse nõuda, kui kaubad viidi vahepeal teise liikmesriiki, kus need avastati, arestiti ja konfiskeeriti?
            
         
      (1)  EÜT L 253, lk 1.
   
      (2)  EÜT L 76, lk 1